PROJEKTS

LATVIJAS REPUBLIKAS MINISTRU KABINETS

2017. gada \_\_\_. \_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_\_ \_\_\_. §)

**Grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi”**

Izdoti saskaņā ar

Būvniecības likuma

5. panta pirmās daļas 2. punktu

un otrās daļas 2. punktu

Izdarīt Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi” (Latvijas Vēstnesis, 2014, 211. nr.) šādus grozījumus:

1. Izteikt 4. punktu šādā redakcijā:

“4. Par šajos noteikumos noteiktā valsts autoceļu būvniecības procesa kontroli un tiesiskumu atbildīga ir valsts akciju sabiedrība “Latvijas Valsts ceļi”, kura pilda būvvaldes funkcijas (turpmāk – valsts autoceļu būvvalde), bet Būvniecības likuma 6.1 panta pirmās daļas 1. punkta “b” apakšpunktā minētajā gadījumā par būvdarbu kontroli un tiesiskumu atbildīgs ir Būvniecības valsts kontroles birojs (turpmāk – birojs).”.

2. Izteikt 2. sadaļu šādā redakcijā:

“**2. Valsts autoceļu būvnoteikumi**

**2.1. Būvniecības iecere**

8. Valsts autoceļa vai tā posma jaunbūvei vai pārbūvei ir nepieciešama būvatļauja (1. pielikums). Būvatļauju izsniedz valsts autoceļu būvvalde.

9. Valsts autoceļa vai tā posma atjaunošanai vai nojaukšanai ir nepieciešama apliecinājuma karte (11. pielikums).

10. Satiksmes organizācijas tehnisko līdzekļu ierīkošanai vai nojaukšanai nepieciešams paskaidrojuma raksts (1.2 pielikums), izņemot avārijas seku novēršanas darbiem un ikdienas uzturēšanas darbiem.

11. Lai saņemtu būvatļauju, būvniecības ierosinātājs iesniedz valsts autoceļu būvvaldei būvniecības ieceres iesniegumu, kurā iekļauj informāciju par:

11.1. būvniecības ierosinātāju;

11.2. valsts autoceļa maršrutu (nozīme, indekss, nosaukums, posma adrese (km));

11.3. būvprojekta nosaukumu;

11.4. būvniecības veidu;

11.5. būves veidu;

11.6. vispārīgajām prasībām būvprojektam;

11.7. plānoto būvniecības kalendāro plānu;

11.8. plānotajiem galveno būvdarbu veidiem (norāda informāciju par plānoto būvniecību);

11.9. plānoto kapitālieguldījumu kalpošanas ilgumu;

11.10. pieprasītajiem un saņemtajiem tehniskajiem vai īpašajiem noteikumiem.

12. Gadījumā, ja valsts autoceļa nodošana ekspluatācijā paredzēta pa būves kārtām, būvniecības ieceres iesniegumā iekļauj sadalījumu pa kārtām, norādot valsts autoceļa posmu robežas un kārtu secību.

13. Ja valsts autoceļa vai tā posma jaunbūve vai pārbūve paredzēta ārpus ceļa zemes nodalījuma joslas vai sarkano līniju robežām, būvniecības ieceres iesniegumam pievieno būvprojektu minimālā sastāvā, kurā ietver:

13.1. jaunbūvējamā vai pārbūvējamā valsts autoceļa vai tilta galvenos tehniskos parametrus;

13.2. informāciju par būvniecībai nepieciešamajām zemēm un zemju iegādes risinājumiem;

13.3. dokumentus, kas nepieciešami būvniecības ieceres publiskai apspriešanai (ja tā ir nepieciešama).

14. Ierosinot valsts autoceļa vai tā posma vai atsevišķa elementa atjaunošanu vai nojaukšanu, būvniecības ierosinātājs iesniedz valsts autoceļu būvvaldei aizpildītu apliecinājuma kartes I daļu, kurai pievieno:

14.1. valsts autoceļu tīkla pārlūka kartes izdruku ar objekta novietojuma shēmu;

14.2. būvprojekta trases plānu atbilstošā mērogā uz kartogrāfiskā plāna mērogā M 1:500 līdz M 1:2000 (tiltam – plānu, kopskatu);

14.3. vienkāršoto būvprojektu, kas sastāv no:

14.3.1. skaidrojoša apraksta;

14.3.2. defektu akta;

14.3.3. darbu daudzuma saraksta.

15. Satiksmes organizācijas tehnisko līdzekļu ierīkošanai vai nojaukšanai, izņemot avārijas seku novēršanas darbiem un ikdienas uzturēšanas darbiem, būvniecības ierosinātājs valsts autoceļu būvvaldē iesniedz aizpildītu paskaidrojuma raksta I daļu, kuram pievieno:

15.1. satiksmes organizācijas tehnisko līdzekļu novietojumu uz kartogrāfiskā plāna atbilstošā vizuāli uztveramā mērogā (M 1:250 līdz M 1:1000);

15.2. skaidrojošu aprakstu, kurā norādīta informācija par plānoto būvniecību, tajā skaitā, par būvdarbu veikšanas paņēmieniem un tehnoloģijām, pielietotajiem materiāliem un pasākumiem ceļu satiksmes drošības nodrošināšanai, ja tādi nepieciešami.

16. Valsts autoceļu būvvalde, pieņemot lēmumu par būvniecības ieceres akceptu, izdod būvatļauju, izdara atzīmi apliecinājuma kartē vai paskaidrojuma rakstā un paziņojumu par būvniecības ieceres akceptu publicē tīmekļa vietnē www.lvceli.lv.

17. Būvatļaujā iekļauj:

17.1. nosacījumus projektēšanai, ietverot informāciju par:

17.1.1. saskaņojumiem no blakus esošo nekustamo īpašumu īpašniekiem, ja būvniecība plānota ārpus ceļu zemes nodalījuma joslas robežām;

17.1.2. tehniskajiem vai īpašajiem noteikumiem no valsts un pašvaldību institūcijām;

17.1.3. tehniskajiem noteikumiem no inženiertīklu īpašniekiem vai valdītājiem;

17.1.4. saskaņojumiem par vides pieejamību, ja tā jānodrošina atbilstoši normatīvajiem aktiem;

17.1.5. citām atļaujām no pašvaldību institūcijām;

17.1.6. būvprojekta ekspertīzi (ja nepieciešams);

17.1.7. izvērtējumu par būves izmantošanas pieļaujamību būvdarbu laikā vai pēc būvdarbu pabeigšanas un izmantošanas nosacījumus pirms būves nodošanas ekspluatācijā;

17.2. nosacījumus būvdarbu uzsākšanai, ietverot informāciju par:

17.2.1. dokumentiem par būvdarbu veicēja un atbildīgo būvspeciālistu civiltiesiskās atbildības apdrošināšanu;

17.2.2. dokumentiem par atbildīgajiem būvspeciālistiem (saistību raksti, autoruzraudzības līgums);

17.2.3. reģistrējamajiem dokumentiem būvdarbu procesa fiksēšanai (būvdarbu žurnāls, autoruzraudzības žurnāls, būvuzraudzības plāns, autoruzraudzības plāns);

17.2.4. Valsts kultūras pieminekļu aizsardzības inspekcijas atļaujām, ja būvdarbi paredzēti valsts aizsargājamā kultūras piemineklī vai tā aizsardzības zonā un ja to paredz normatīvie akti;

17.2.5. būvdarbu veicēju un darba aizsardzības koordinatoru;

17.2.6. citiem dokumentiem, ja to paredz normatīvie akti;

17.3. termiņus būvatļaujas nosacījumu izpildei.

18. Būvatļauju izsniedz uz laiku, kādu valsts autoceļa būvniecības ierosinātājs ir plānojis būvniecībai.

19. Apliecinājuma kartē iekļauj būvdarbu uzsākšanas nosacījumus, ietverot informāciju par:

19.1. reģistrējamajiem dokumentiem būvdarbu procesa fiksēšanai (būvdarbu žurnāls, būvuzraudzības plāns);

19.2. dokumentiem par būvdarbu veicēju un atbildīgajiem būvspeciālistiem (būvkomersantu reģistrācijas apliecības, civiltiesiskās atbildības apdrošināšanas polises, saistību rakstus);

19.3. atļaujām paredzēto būvdarbu veikšanai vietās, kur pārklājas vairāku veidu aizsargjoslas;

19.4. satiksmes organizāciju būvdarbu laikā un darbu veikšanas ierobežojumiem sastrēgumstundās vai diennakts tumšajā laikā;

19.5. darba vietas aprīkošanu;

19.6. citiem dokumentiem, ja to paredz normatīvie akti.

20. Paskaidrojuma rakstā iekļauj būvdarbu uzsākšanas nosacījumus, ietverot informāciju par:

20.1. būvdarbu veicēju;

20.2. atļauju saņemšanu paredzēto būvdarbu veikšanai vietās, kur pārklājas vairāku veidu aizsargjoslas;

20.3. satiksmes organizāciju būvdarbu laikā un darbu veikšanas ierobežojumiem sastrēgumstundās vai diennakts tumšajā laikā;

20.4. darba vietas aprīkošanu.

**2.2. Projektēšana**

21. Valsts autoceļu būvprojekta saturu un noformēšanas prasības būvniecības ierosinātājs nosaka projektēšanas uzdevumā, pamatojoties uz standartiem autoceļu un tiltu būvprojekta satura un noformēšanas jomā.

22. Ja pirms būvprojekta izstrādes nepieciešama inženierizpēte, projektēšanas uzdevumā detalizēti apraksta minimālo inženierizpētes apjomu konkrētajam būvprojektam, kā arī nosaka prasības svarīgākajiem tehniskajiem parametriem.

23. Būvprojekta izstrādātājs būvatļaujā paredzēto projektēšanas nosacījumu izpildes termiņa laikā izstrādāto būvprojektu iesniedz izvērtēšanai būvniecības ierosinātājam.

24. Projektēšanas nosacījumu izpildi apliecina ar atzīmes izdarīšanu būvatļaujā, pamatojoties uz būvniecības ierosinātāja saskaņoto būvprojektu.

25. Pēc atzīmes izdarīšanas būvatļaujā par projektēšanas nosacījumu izpildi būvniecības ierosinātājs ir tiesīgs uzsākt būvdarbu uzsākšanas nosacījumu izpildi.

26. Būvprojekta un vienkāršotā būvprojekta derīguma termiņš ir divi gadi.

27. Ja būvprojekta vai vienkāršotā būvprojekta derīguma termiņa laikā būvdarbi nav uzsākti, būvprojektu atjauno atbilstoši aktuālo standartu un specifikāciju prasībām, kā arī no jauna saņem nepieciešamos saskaņojumus.

28. Būvdarbu uzsākšanas nosacījumus izpilda četru gadu laikā no dienas, kad būvatļaujā izdarīta atzīme par projektēšanas nosacījumu izpildi.

29. Atkāpes būvprojektā īstenojamas tikai ar būvniecības ierosinātāja piekrišanu un tās var ierosināt šādi būvniecības procesa dalībnieki:

29.1. būvniecības ierosinātājs;

29.2. būvprojekta izstrādātājs;

29.3. būveksperts;

29.4. būvdarbu vadītājs;

29.5. būvinženieris;

29.6. būvuzraugs.

30. Atkāpes no būvprojekta saskaņo ar būvprojekta izstrādātāju.

31. Ja būvprojekta izstrādātājs atkāpes nesaskaņo, būvniecības ierosinātājs būvprojektu nodod izvērtēšanai citam būvprojekta izstrādātājam, kurš uzņemas atbildību par atkāpju iespējamajām sekām.

32. Ekspertīzes ietvaros būveksperts pārbauda:

32.1. autoceļu segu konstrukcijas aprēķinu, satiksmes organizācijas tehnisko līdzekļu aprīkojuma, kā arī ģeometrisko parametru atbilstību lietošanas drošumam un ūdens novadīšanas risinājumus;

32.2. tiltu nesošo konstrukciju atbilstību mehāniskās stiprības un stabilitātes prasībām – slodžu kombināciju izvēles pareizību, segu konstrukciju, tiltu balstu un laiduma konstrukciju nestspēju un dimensijas.

33. Būvdarbu uzsākšanas nosacījumu izpildi apliecina ar atzīmes izdarīšanu būvatļaujā, apliecinājuma kartē vai paskaidrojuma rakstā pēc tam, kad būvdarbu veicējs ir iesniedzis visus būvatļaujā, apliecinājuma kartē vai paskaidrojuma rakstā norādītos dokumentus.

**2.3. Būvdarbi**

34. Valsts autoceļu būvdarbus drīkst uzsākt pēc tam, kad:

34.1. būvatļaujā ir izdarītas atzīmes par projektēšanas nosacījumu izpildi un būvdarbu uzsākšanas nosacījumu izpildi un būvatļauja kļuvusi neapstrīdama;

34.2. apliecinājuma kartē vai paskaidrojuma rakstā ir izdarītas atzīmes par būvdarbu uzsākšanas nosacījumu izpildi.

35. Būvniecības ierosinātājs vispārīgajos būvnoteikumos noteiktajos gadījumos būvdarbu kvalitātes kontrolei pieaicina būvuzraugu un autoruzraudzības veikšanai pieaicina būvprojekta izstrādātāju.

36. Pirms būvdarbu uzsākšanas būvniecības ierosinātājs nodod un būvdarbu veicējs pieņem būves vietu.

37. Būves vietas nodošanas aktā (2. pielikums) nosaka būvdarbu veicēja atbildību par satiksmes organizēšanu, kā arī par būves vietas uzturēšanu būvdarbu līgumā paredzētajā apjomā.

38. Būves vietā atrodas šādi dokumenti:

38.1. būvprojekts;

38.2. būvdarbu žurnāls;

38.3. speciālo būvdarbu žurnāli;

38.4. autoruzraudzības žurnāli (ja tiek veikta autoruzraudzība);

38.5. segto būvdarbu akti;

38.6. būvmateriālu un būvizstrādājumu atbilstību apliecinoši dokumenti;

38.7. apjomu uzmērījumu akti.

39. Būvdarbu veicējs izpildīto darbu fiksēšanai un būvdarbu kontrolei regulāri aizpilda būvdarbu žurnālu.

40. Būvdarbu laikā visām konstrukcijām, kuras tiek nosegtas ar citām konstruktīvām kārtām, tiek sastādīts segto darbu pieņemšanas akts ([3. pielikums](https://likumi.lv/doc.php?id=269710#piel3)).

41. Segtos darbus pārbauda un pieņem pirms secīgi nākamo darbu veikšanas, sastādot segto darbu pieņemšanas aktu.

42. Segto darbu pieņemšanas aktu paraksta būvuzraugs (ja tiek veikta būvuzraudzība), būvdarbu veicējs, kā arī autoruzraugs tajos gadījumos, kad to paredz autoruzraudzības līgums.

43. Lēmumu par valsts autoceļa konservāciju pieņem būvniecības ierosinātājs.

44. Valsts autoceļa konservācijas darbu veikšanai tiek izstrādāts būvprojekts, kurā ietver:

44.1. nepieciešamo pabeidzamo darbu sarakstu;

44.2. būvprojekta risinājumus būvkonstrukciju noturības zudumu un būves elementu turpmākās bojāšanās novēršanai;

44.3. konservācijas darbu veikšanas kalendāro plānu.

45. Pēc valsts autoceļa vai tā posma būvdarbu pabeigšanas sagatavo būvdarbu pabeigšanas aktu (4. pielikums), ar kura parakstīšanas brīdi beidzas būvdarbu veicēja atbildība par būves vietas uzturēšanu un satiksmes organizāciju.

46. Valsts autoceļu ekspluatē būvdarbu laikā, ja tas ir paredzēts būvprojektā.

47. Pēc būvdarbu pabeigšanas būvdarbu veicējs sagatavo paveikto būvdarbu uzmērījumus un izpildmērījumus, kuru veikšanas kārtību un nepieciešamo apjomu atbilstoši normatīvajiem aktiem nosaka valsts autoceļu būvvalde, un paveikto būvdarbu uzmērījumu dokumentus ne vēlāk kā viena mēneša laikā pēc būvdarbu pabeigšanas nodod tos valsts autoceļu būvvaldei, ja būvdarbu līgumā nav noteikts citādi.

48. Būves izpildmērījuma plānu izstrādā normatīvajos aktos noteiktajā kārtībā, tajā papildus iekļaujot informāciju par laukuma (brauktuves laukums, veloceliņu, ietvju un apmaļu laukums, izņemot veģetācijas aizņemto laukumu) seguma materiāliem, brauktuves platumu un brauktuves garumu pa valsts autoceļa ass līniju.

49. Valsts autoceļu būvvalde būvdarbu uzmērījumu dokumentus jaunu valsts autoceļu būvniecības valsts autoceļu pārbūves vai nojaukšanas darbiem glabā ne mazāk kā 25 gadus pēc būvdarbu pabeigšanas, bet valsts autoceļu atjaunošanas darbiem ne mazāk kā 10 gadus pēc būvdarbu pabeigšanas.

**2.4. Pieņemšana ekspluatācijā**

50. Jaunbūvētu vai pārbūvētu valsts autoceļu 60 darbdienu laikā pēc būvdarbu pabeigšanas pieņem pastāvīgā ekspluatācijā vai pieņem lēmumu par konstatētajiem trūkumiem un to novēršanas termiņu.

51. Institūcijas, kuras ir izdevušas tehniskos vai īpašos noteikumus, 14 dienu laikā pēc būvniecības ierosinātāja iesnieguma saņemšanas atbilstoši savai kompetencei pārbauda un sniedz atzinumu par būves gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām.

52. Ierosinot tādu jaunbūvētu vai pārbūvētu valsts autoceļa pieņemšanu pastāvīgā ekspluatācijā, kuriem saskaņā ar normatīvajiem aktiem piemērota ietekmes uz vidi novērtējuma procedūra, būvniecības ierosinātājs birojā iesniedz šādus dokumentu oriģinālus:

52.1. atzinumus, ko sniegušas šādas būvniecības procesā iesaistītās institūcijas un būvspeciālisti:

52.1.1. būvdarbu veicējs;

52.1.2. būvinženieris;

52.1.3. autoruzraugs, ja ir veikta autoruzraudzība;

52.1.4. pašvaldība, kuras administratīvajā teritorijā atrodas būve;

52.1.5. institūcija, kura izdevusi tehniskos vai īpašos noteikumus;

52.2. būvdarbu pabeigšanas aktu;

52.3. būvprojektu un izpildshēmas;

52.4. būves izpildmērījuma plānu;

52.5. to iestāžu atzinumus, kuras saskaņojušas būvprojektu;

52.6. laboratorijas pārbaužu rezultātus;

52.7. mērījumu protokolus;

52.8. būvdarbu dokumentus.

53. Jaunbūvētu vai pārbūvētu valsts autoceļu pieņem ekspluatācijā ar aktu par būves pieņemšanu pastāvīgā ekspluatācijā (5. pielikums), pamatojoties uz šo noteikumu [52. punktā](https://likumi.lv/doc.php?id=269710#p53) minētajiem dokumentiem.

54. Tādu jaunbūvētu vai pārbūvētu valsts autoceļu, kuriem saskaņā ar normatīvajiem aktiem piemērota ietekmes uz vidi novērtējuma procedūra, aktu par būves pieņemšanu pastāvīgā ekspluatācijā birojs sagatavo divos eksemplāros, no kuriem vienu eksemplāru izsniedz būvniecības ierosinātājam, bet otru eksemplāru glabā biroja arhīvā.

55. Valsts autoceļu būvvalde vai birojs nav tiesīgs pieņemt būvi pastāvīgā ekspluatācijā, ja:

55.1. konstatētas būtiskas atkāpes no būvprojekta vai būtiski būvdarbu defekti, kas ietekmē būves uzturēšanu un satiksmes drošību;

55.2. konstatēti Latvijas būvnormatīvu, apbūves noteikumu vai citu normatīvo aktu pārkāpumi.

56. Jaunbūvētu vai pārbūvētu valsts autoceļu pastāvīgā ekspluatācijā pieņem pēc šo noteikumu 55. punktā minētajā lēmumā norādīto trūkumu novēršanas.

57. Būvniecības procesā iesaistītajām institūcijām ir tiesības saņemt akta par būves pieņemšanu pastāvīgā ekspluatācijā kopiju vai izrakstu.

58. Būvdarbu garantijas termiņš nav mazāks kā divi gadi pēc darbu pieņemšanas vai būves pieņemšanas pastāvīgā ekspluatācijā. Būvdarbu līgumā var noteikt garākus garantijas termiņus, ņemot vērā būvprojektā paredzēto risinājumu kalpošanas laiku.

59. Laika periods starp darbu pieņemšanas akta parakstīšanu un būves pastāvīgā ekspluatācijā pieņemšanas akta parakstīšanu tiek ieskaitīts garantijas termiņā.

60. Pēc valsts autoceļa atjaunošanas vai nojaukšanas būvdarbu pabeigšanas vai satiksmes organizācijas tehnisko līdzekļu uzstādīšanas pabeigšanas, būvniecības ierosinātājs aizpilda apliecinājuma kartes vai paskaidrojuma raksta II daļu.”.

2. Papildināt noteikumus ar 1.1 un 1.2 pielikumu šādā redakcijā:

“1.1 pielikums

Ministru kabineta

2014. gada  14. oktobra

noteikumiem Nr. 633

**Apliecinājuma karte**

Būvniecības ierosinātājs

(juridiskās personas nosaukums, adrese, reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, e-pasta adrese)

Lūdzu izskatīt iesniegumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(būvprojekta nosaukums, valsts autoceļa nosaukums, posma adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būvniecībai.

**I Būvniecības ieceres dokumenti**

(aizpilda būvniecības ierosinātājs)

1. Būvniecības veids (vajadzīgo atzīmēt):

  atjaunošana  nojaukšana

2. Ziņas par valsts autoceļu:

1) būves grupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atbilstoši vispārīgajiem būvnoteikumiem)

2) būves paredzētais (esošais) lietošanas veids atbilstoši būvju klasifikācijai: 21110101

3) valsts autoceļa garums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4) valsts autoceļa segas platums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5) būvniecībā plānotie materiāli un būvizstrādājumi \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6) valsts autoceļa pārvaldītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7) būvniecībā radīto atkritumu apsaimniekotājs

(juridiskās personas nosaukums, reģistrācijas Nr.)

8) būvniecībā radīto atkritumu apjoms \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9) būvniecībā radīto atkritumu pārstrādes vai apglabāšanas vieta

3. Ziņas par zemes gabalu:

1) nekustamā īpašuma kadastra numurs

2) zemes vienības kadastra apzīmējums

4. Ziņas par būvniecības finansējuma avotu:

 publisko tiesību juridiskās personas līdzekļi;

 Eiropas Savienības politiku instrumentu līdzekļi;

 citi ārvalstu finanšu palīdzības līdzekļi.

5. Būvprojekta izstrādātājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds, sertifikāta Nr. vai juridiskās personas nosaukums, reģistrācijas Nr., \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

būvkomersanta reģistrācijas apliecības Nr., juridiskā adrese, tālruņa numurs un e-pasta adrese)

6. Būvniecības ierosinātājs apliecina, ka attiecībā uz valsts autoceļu nav nekādu apgrūtinājumu, aizliegumu vai strīdu, kā arī apņemas īstenot valsts autoceļa atjaunošanu vai nojaukšanu (nevajadzīgo svītrot) atbilstoši būvniecības ieceres dokumentiem un būvniecības atkritumus nogādāt tiem atbilstošā vietā.

Būvniecības ierosinātājs \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts) (datums)

7. Pielikumā iesniegtie dokumenti (atbilstoši situācijai, vajadzīgo atzīmēt):

 skaidrojošs apraksts uz \_\_\_\_\_\_\_\_ lapām.

 grafiskie dokumenti uz \_\_\_\_\_\_\_\_\_ lapām.

 saskaņojumi ar personām uz \_\_\_\_\_\_\_\_\_\_ lapām.

 saskaņojumi ar institūcijām uz \_\_\_\_\_\_\_\_\_\_ lapām.

 atļaujas uz \_\_\_\_\_\_\_\_\_\_\_\_ lapām.

 tehniskie vai īpašie noteikumi uz \_\_\_\_\_ lapām.

 citi dokumenti uz \_\_\_\_\_\_\_\_\_\_\_ lapām.

**Aizpilda valsts autoceļu būvvalde:**

8. Atzīme par būvniecības ieceres akceptu

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

9. Ieceres realizācijas termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

10. Lēmums par atteikšanos akceptēt ieceri

Lēmuma numurs \_\_\_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_\_\_\_\_

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

11. Būvdarbu uzsākšanas nosacījumi:

Valsts autoceļu būvvaldē iesniedzamie dokumenti (vajadzīgo atzīmēt):

 informācija par būvdarbu veicēju;

 būvkomersanta reģistrācijas apliecības kopija;

 būvdarbu žurnāls;

 būvdarbu veicēja civiltiesiskās atbildības obligātās apdrošināšanas polises kopija;

 atbildīgo būvspeciālistu profesionālās civiltiesiskās atbildības obligātās apdrošināšanas polišu kopijas;

 atbildīgā būvdarbu vadītāja saistību raksts;

 atbildīgā būvuzrauga saistību raksts;

 būvuzraudzības plāns;

 citi dokumenti, ja to paredz normatīvie akti \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Atzīme par būvdarbu uzsākšanas nosacījumu izpildi \_\_\_\_\_\_\_\_\_\_\_\_\_\_\_\_\_\_\_

(datums)

Būvdarbu veicējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds, tālruņa numurs vai juridiskās personas nosaukums, reģistrācijas Nr.,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

būvkomersanta apliecības Nr., tālruņa numurs, e-pasta adrese)

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

**II Būvniecības pabeigšana**

(aizpilda būvniecības ierosinātājs)

14. Informācija par būvniecības pabeigšanu (vajadzīgo atzīmēt un aizpildīt):

 Apliecinu, ka būvniecības iecere ir īstenota.

Būvdarbu pabeigšanas akta (4. pielikums) datums \_\_\_\_\_\_\_\_\_\_\_\_\_\_\_\_\_\_\_\_\_\_

(datums)

 Būvniecība ir pārtraukta.

Lēmuma par būves konservāciju un būvniecības pārtraukšanu datums \_\_\_\_\_\_\_\_\_\_\_\_\_\_\_\_\_\_\_

(datums)

 Būvdarbi nav uzsākti apliecinājuma kartē noteiktajā termiņā.

Būvniecības ierosinātāja atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(vārds, uzvārds, amats, paraksts) (datums)

1.2 pielikums

Ministru kabineta

2014. gada  14. oktobra

noteikumiem Nr. 633

**Paskaidrojuma raksts**

(aizpilda būvniecības ierosinātājs)

Būvniecības ierosinātājs

(juridiskās personas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, e-pasta adrese)

Lūdzu izskatīt iesniegumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(būvprojekta nosaukums, valsts autoceļa nosaukums, posma adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būvniecībai.

**I Būvniecības ieceres dokumenti**

1. Būvniecības veids (vajadzīgo atzīmēt):

 ierīkošana  nojaukšana

2. Ziņas par valsts autoceļu:

1) būves grupa atbilstoši vispārīgajiem būvnoteikumiem: I grupa

2) būves paredzētais (esošais) lietošanas veids atbilstoši būvju klasifikācijai: 21110101

3) valsts autoceļa garums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4) valsts autoceļa segas platums

5) būvniecībā plānotie materiāli un būvizstrādājumi \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6) valsts autoceļa pārvaldītājs

7) būvniecībā radīto atkritumu apsaimniekotājs

(juridiskās personas nosaukums, reģistrācijas Nr.)

8) būvniecībā radīto atkritumu apjoms \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9) būvniecībā radīto atkritumu pārstrādes vai apglabāšanas vieta

3. Ziņas par zemes gabalu:

1) nekustamā īpašuma kadastra numurs

2) zemes vienības kadastra apzīmējums

4. Būvprojekta izstrādātājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds, sertifikāta Nr. vai juridiskās personas nosaukums, reģistrācijas Nr., \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

būvkomersanta reģistrācijas apliecības Nr., juridiskā adrese, tālruņa numurs. e-pasta adrese)

5. Būvniecības ierosinātājs apliecina, ka attiecībā uz valsts autoceļu nav nekādu apgrūtinājumu, aizliegumu vai strīdu, kā arī apņemas īstenot satiksmes organizācijas tehnisko līdzekļu ierīkošanu atbilstoši būvniecības ieceres dokumentiem un būvniecības atkritumus nogādāt tiem atbilstošā vietā.

Būvniecības ierosinātājs \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts) (datums)

6. Pielikumā iesniegtie dokumenti (atbilstoši situācijai, vajadzīgo atzīmēt):

 skaidrojošs apraksts uz \_\_\_\_\_\_\_\_ lapām.

 grafiskie dokumenti uz \_\_\_\_\_\_\_\_\_ lapām.

 saskaņojumi ar trešajām personām uz \_\_\_\_\_\_\_\_\_ lapām.

 saskaņojumi ar institūcijām uz \_\_\_\_\_\_\_\_ lapām.

 atļaujas uz \_\_\_\_\_\_\_\_\_\_ lapām.

 tehniskie vai īpašie noteikumi uz \_\_\_\_\_ lapām.

 citi dokumenti uz \_\_\_\_\_\_\_\_\_ lapām.

**Aizpilda valsts autoceļu būvvalde:**

7. Atzīme par būvniecības ieceres akceptu

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_ \_\_\_\_\_

(vārds, uzvārds, amats, paraksts) (datums)

8. Ieceres realizācijas termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

9. Lēmums par atteikšanos akceptēt ieceri

Lēmuma numurs \_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_\_\_\_

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

10. Atzīme par būvdarbu uzsākšanas nosacījumu izpildi \_\_\_\_\_\_\_\_\_\_\_\_\_\_\_\_\_\_\_

(datums)

Būvdarbu veicējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskās personas nosaukums, reģistrācijas Nr.,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

būvkomersanta apliecības reģistrācijas Nr., juridiskā adrese, tālruņa numurs un e-pasta adrese)

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

**II Būvniecības pabeigšana**

(aizpilda būvniecības ierosinātājs)

11. Informācija par būvniecības pabeigšanu (vajadzīgo atzīmēt un aizpildīt):

 Apliecinu, ka būvniecības iecere ir īstenota.

Būvdarbu pabeigšanas akta (4. pielikums) datums \_\_\_\_\_\_\_\_\_\_\_\_\_\_\_\_\_\_\_\_\_\_

(datums)

 Būvdarbi nav uzsākti paskaidrojuma rakstā noteiktajā termiņā.

Būvniecības ierosinātāja atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(vārds, uzvārds, amats, paraksts) (datums)”.

3. Izteikt 4. pielikumu šādā redakcijā:

“4. pielikums

Ministru kabineta

2014. gada  14. oktobra

noteikumiem Nr. 633

# **Būvdarbu pabeigšanas akts**

\_\_\_\_\_\_\_\_\_\_\_\_\_\_\_\_ 20\_\_. gada \_\_\_. \_\_\_\_\_\_\_\_\_\_\_\_\_\_\_\_\_\_\_

Būves vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autoceļš, km)

Kadastra apzīmējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Es, būvdarbu veicēja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## (juridiskās personas nosaukums)

## pārstāvis, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vārds, uzvārds, amats)

paziņoju un ar parakstu apliecinu, ka visi 20\_\_\_\_\_. gada \_\_\_. \_\_\_\_\_\_\_\_ līgumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paredzētie darbi būves vietā ir pabeigti pilnā apjomā 20\_\_. gada \_\_. \_\_\_\_\_\_\_\_\_\_ un ar 20\_\_\_. gada \_\_\_. \_\_\_\_\_\_\_\_\_\_\_\_\_ būves vietas nodošanas un pieņemšanas aktu nododu pārņemto būves vietu un pabeigtos darbus būves īpašnieka pilnvarotajai personai.

\_\_\_\_\_\_\_\_\_\_\_\_\_\_\_\_\_\_

(paraksts)

Apstiprinu, ka būvdarbu veicējs ir pabeidzis būves vietā visus darbus pilnā apjomā.

## Būvuzraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

Ar šī akta parakstīšanu būves īpašnieka pilnvarotā persona pārņem minēto būves vietu savā valdījumā. Līdz visu pārbaužu pabeigšanai būvdarbu veicējam ir/nav (nevajadzīgo svītrot) nepieciešams uzstādīt satiksmi ierobežojošas ceļa zīmes:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Būves īpašnieka pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskās personas nosaukums, vārds, uzvārds, amats, paraksts)”.

Ministru prezidents M. Kučinskis

Satiksmes ministrs U. Augulis

Iesniedzējs: satiksmes ministrs U. Augulis

Vīza: valsts sekretāra vietā –

valsts sekretāra vietniece Dž. Innusa

2017.06.12. 15:49

3044

A. Granīta, 67028157, [Andra.Granita@lvceli.lv](mailto:Andra.Granita@lvceli.lv)

D. Supe, 67028253, [dace.supe@sam.gov.lv](mailto:dace.supe@sam.gov.lv)